CELEX: 
Language: bg
Date: 2017-11-15 00:00:00
Title: ДЕЛЕГИРАН РЕГЛАМЕНТ (ЕС) .../... НА КОМИСИЯТА за изменение на Делегиран регламент (ЕС) 2016/1238 на Комисията по отношение на изискванията към състава и качествените характеристики на млякото и млечните продукти, отговарящи на условията за публична интервенция и помощ за частно складиране

ОБЯСНИТЕЛЕН МЕМОРАНДУМ
            
            
               1.КОНТЕКСТ НА ДЕЛЕГИРАНИЯ АКТ
            
            
               Реформата на общата селскостопанска политика („ОСП“) от 2013 г. потвърди, че системата за публична интервенция и помощта за частно складиране следва да продължат да се прилагат като две от основните пазарни мерки на ОСП, определени в Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти („Регламент за ООП“).
            
            
               Редица методи за анализ, предвидени в Регламент (ЕО) № 273/2008 на Комисията, не са актуализирани от 2008 г. и се нуждаят от преразглеждане, особено по отношение на точността на методите, а също и по отношение на приемливите административна тежест и разходи за държавите членки и за операторите. Поради това е необходимо регламентът относно методите за анализ при публична интервенция и частно складиране да бъде отменен и заменен с опростени правила, които са приведени в съответствие с Договора от Лисабон и със съответните правомощия, съдържащи се в приложимите основни актове. Освен това съгласно новата архитектура на вторичното законодателство настоящите отделни регламенти, обхващащи  методите за анализ на продукти в рамките на публичната интервенция и помощта за частно складиране, трябва да бъдат интегрирани в хоризонталните делегирани актове и актове за изпълнение, свързани с горепосочените мерки.
            
            
               С оглед на хармонизацията беше предвиден всеобхватен преглед на методите с цел да се гарантира проверка на качеството на млечните продукти, изкупувани в рамките на публичната интервенция или отговарящи на условията за помощ за частно складиране, както и опростяване на съответните разпоредби от регламентите на Комисията.
            
            
               Поради няколкото технически подобрения в методиката за анализ, следва да бъдат преразгледани изискванията към състава и качествените характеристики на някои млечни продукти по отношение на публичната интервенция и помощта за частно складиране. Същевременно бяха по-добре отчетени съществуващите правила на Съюза във връзка с хигиенните изисквания към млечните продукти. Поради това е необходимо да се актуализират качествените параметри при изкупуване в рамките на публичната интервенция и при частно складиране на млечни продукти. Това актуализиране се извършва с настоящия делегиран регламент и с успореден регламент за изпълнение. За да се гарантират последователността, законодателната съгласуваност и сигурността и по този начин да не се създаде правен вакуум, делегираният регламент следва да бъде одобрен и да се прилага от същата дата като регламента за изпълнение.
            
            
               2.КОНСУЛТАЦИИ ПРЕДИ ПРИЕМАНЕТО НА АКТА
            
            
               Комисията обсъди проекта на акта за изпълнение и проекта на делегирания акт с определени от държавите членки експерти по време на заседанията на експертната група за ООП в периода от ноември 2016 г. до юли 2017 г. и взе предвид гледните точки и позициите, изразени по време на тези консултации.
            
            
               Проектът на регламента за изпълнение и проектът на делегирания регламент бяха предоставени за обществена консултация в рамките на портала „По-добро регулиране“ за период от четири седмици — от 8 септември до 6 октомври 2017 г. Общо беше получен по един коментар за всеки от проектите. 
            
            
               Експертите на Европейския парламент бяха информирани за всички тези обсъждания и поканени за участие във всички заседания.
            
            
               3.ПРАВНИ ЕЛЕМЕНТИ НА ДЕЛЕГИРАНИЯ АКТ
            
            
               С делегирания акт се изменя Делегиран регламент (ЕС) 2016/1238 по отношение на условията за допустимост на продуктите за схемите, като се отчита различното естество на тези продукти и по-специално изискванията за анализ на млякото и млечните продукти.
            
            
               За да се гарантират хармонизирани проверки, е необходимо да се определят граници по отношение на изискваните параметри. Поради това е необходимо хоризонталният делегиран регламент относно публичната интервенция да се актуализира, за да съответства на новите правила за прилагане.
            
            
               ДЕЛЕГИРАН РЕГЛАМЕНТ (ЕС) .../... НА КОМИСИЯТА
            
            
               от 15.11.2017 година
            
            
               за изменение на Делегиран регламент (ЕС) 2016/1238 на Комисията по отношение на изискванията към състава и качествените характеристики на млякото и млечните продукти, отговарящи на условията за публична интервенция и помощ за частно складиране 
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета
                  1
               , и по-специално член 19, параграф 1, буква а) от него,
            
         
         
            
               като има предвид, че:
            
            
               (1)В Делегиран регламент (ЕС) 2016/1238 на Комисията
                  2
                се определят изискванията към състава и качествените характеристики на млякото и млечните продукти, които отговарят на условията за публична интервенция и помощ за частно складиране.
            
            
               (2)Предвид техническите подобрения в методиката, използвана при анализа и оценката на качеството на млякото и млечните продукти, и за да се приведат в съответствие съществуващите правила на Съюза във връзка с хигиенните изисквания, е необходимо да се преразгледат и актуализират параметрите на изискванията към състава и качествените характеристики на някои млечни продукти, отговарящи на условията за публична интервенция и помощ за частно складиране. 
            
            
               (3)Поради това приложения IV и V към Делегиран регламент (ЕС) 2016/1238 на Комисията следва да бъдат съответно изменени, 
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               Приложенията към Делегиран регламент (ЕС) 2016/1238 се изменят, както следва:
            
            
               а) част II от приложение IV се заменя с текста в приложение I към настоящия регламент; 
            
            
               б) част II от приложение V се заменя с текста в приложение II към настоящия регламент. 
            
            
               Член 2
            
            
               Настоящият регламент влиза в сила на седмия ден след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на 15.11.2017 година.
            
            
               
                     За Комисията
               
               
                     Председател
                     Jean-Claude JUNCKER
               
            
         
         
            
                  
                     (1)
                  
                        ОВ L 347, 20.12.2013 г., стр. 671. 
               
               
                  
                     (2)
                  
                        Делегиран регламент (ЕС) 2016/1238 на Комисията от 18 май 2016 г. за допълване на Регламент (ЕС) № 1308/2013 на Европейския парламент и на Съвета по отношение на публичната интервенция и помощта за частно складиране (ОВ L 206, 30.7.2016 г., стр. 15).
               
            
      
    ---documentbreak--- 
      
         
         
            
               ПРИЛОЖЕНИЕ I
            
            
               „ЧАСТ II 
            
            
               Изисквания към състава и качествени характеристики
            
            
               Маслото представлява твърда емулсия, предимно от вида „вода в масло“ със следните съставни и качествени характеристики:
            
            
                     
                        Параметри
                     
                  
                  
                     
                        Съдържание и качествени характеристики
                     
                  
               
                     
                        Мазнини
                     
                  
                  
                     
                        Минимум 82 %
                     
                  
               
                     
                        Вода
                     
                  
                  
                     
                        Най-много 16 %
                     
                  
               
                     
                        Сух безмаслен остатък
                     
                  
                  
                     
                        Най-много 2 %
                     
                  
               
                     
                        Киселинност на мазнините
                     
                  
                  
                     
                        Максимум 1,2 mmole/100 g мазнини
                     
                  
               
                     
                        Пероксидно число
                     
                  
                  
                     
                        Максимум 0,3 meq кислород/1000 g мазнини
                     
                  
               
                     
                        Немлечни мазнини
                     
                  
                  
                     
                        Не се откриват с анализ на триглицериди
                     
                  
               
                     
                        Органолептични свойства
                     
                  
                  
                     
                        Поне четири от общо пет точки за външен вид, вкус и консистенция
                     
                  
               
               “
               
            
               ПРИЛОЖЕНИЕ II
            
            
               „ЧАСТ II
            
            
               Изисквания към състава и качествени характеристики 
            
            
                     
                        Параметри
                     
                  
                  
                     
                        Съдържание и качествени характеристики
                     
                  
               
                     
                        Белтък 
                     
                  
                  
                     
                        Минимум 34,0 % от обезмасленото сухо вещество
                     
                  
               
                     
                        Мазнини 
                     
                  
                  
                     
                        Най-много 1,00 %
                     
                  
               
                     
                        Вода 
                     
                  
                  
                     
                        Най-много 3,5 %
                     
                  
               
                     
                        Титруема киселинност в ml децинормален разтвор на натриев хидроксид
                     
                  
                  
                     
                        Максимум 19,5 ml
                     
                  
               
                     
                        Лактати 
                     
                  
                  
                     
                        Максимум 150 mg/100 g
                     
                  
               
                     
                        Тест за фосфатаза
                     
                  
                  
                     
                        Отрицателна, т.е. не повече от 350 mU фосфатазна активност на литър възстановено мляко
                     
                  
               
                     
                        Индекс на неразтворимост
                     
                  
                  
                     
                        Максимум 0,5 ml (24 °С)
                     
                  
               
                     
                        Прегорели частици 
                     
                  
                  
                     
                        Максимум 15,0 mg, т.е. минимум диск В
                     
                  
               
                     
                        Микроорганизми 
                     
                  
                  
                     
                        Максимум 40 000 cfu/g
                     
                  
               
                     
                        Мътеница (1) 
                     
                  
                  
                     
                        Няма (2)
                     
                  
               
                     
                        Сирищна суроватка (3) 
                     
                  
                  
                     
                        Няма
                     
                  
               
                     
                        Кисела суроватка (3) 
                     
                  
                  
                     
                        Няма (4) или максимум 150 mg/100 g (5)
                     
                  
               
                     
                        Вкус и мирис
                     
                  
                  
                     
                        Чисти
                     
                  
               
                     
                        Външен вид
                     
                  
                  
                     
                        Бял или леко жълтеникав цвят, без примеси и оцветени частици
                     
                  
               
               (1) „Мътеница“ означава страничния продукт при производството на масло, получен след избиване на сметаната и отделяне на твърдите мазнини.
            
            
               (2) Отсъствието на мътеница може да бъде установено или чрез инспекция на място на производствения обект, извършвана без предварително уведомление най-малко веднъж седмично, или чрез лабораторен анализ на крайния продукт, показващ максимум 69,31 mg PEDP (дипалмитоилфосфатидилетаноламин) на 100 g.
            
            
               (3) „Суроватка“ означава страничния продукт при производството на сирене или казеин, получен в резултат на действието на киселини, сирище и/или химични и физични процеси.
            
            
               (4) При извършване на проверки на място.
            
            
               (5) При прилагане на ISO 8069.“